Izvor: ANTONIO BRONIC / REUTERS

Grizli komunikacije objavile su da prekidaju suradnju s MOST-om nezavisnih lista.

"S Mostom nažalost prekidamo suradnju, iako će nam ti heroji promjena i pokretači bolje Hrvatske uvijek ostati u srcima, a s Tomicom Karamarkom, PR i špijunskim potrčkalima ćemo još neko vrijeme plesat valcer", napisao je Thomas Bauer.

Podsjećamo, PR agencija Grizli komunikacije u predizbornoj kampanji je zastupala MOST nezavisnih lista. Pojedini mediji objavili su sinoć "ekskluzivne" dokumente vezane za poslovanje PR agencije Grizli, a koja je brine za imidž MOST-a, za koju čelnici te tvrtke tvrde da su im ukradeni iz automobila 25. svibnja ove godine.

HDZ im je odgovorio na optužbe, a kazali su da su "iznenađeni nemaštovitošću osoba iz PR agencije Grizli".

"Izbjegavanje istine prebacivanjem krivnje na drugog nikada nije bila previše uspješna metoda, a posebno ne kad se nedostatak maštovitosti u podvaljivanju spinova pokušava nadomjestiti uvredama, govorom mržnje i agresivnom retorikom. Ta komunikacija puno je primjerenija navijačkim tribinama nego političkom prostoru najviše državne razine", kažu iz HDZ-a.

Nešto kasnije glasnogovornik MOST-a Nikola Grmoja rekao je za HRT da je bilo obrnuto - da je MOST "prekinuo" s Grizlijem.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.